טורניר אמצע העונה של ה-NBA 2023

טורניר אמצע העונה של ה-NBA 2023 (באנגלית: 2023 NBA In-Season Tournament) יהיה טורניר אמצע העונה הראשון של ה-NBA, שיתקיים בין 3 בנובמבר ל-9 בדצמבר 2023. הטורניר, שיתקיים באמצע עונת 2023/2024 ב-NBA, הוכרז ב-8 ביולי 2023.

רקע 
ב-1 באפריל 2023 נחתם הסכם קיבוצי חדש בין ארגון שחקני ה-NBA לליגה, וזה כלל ייסוד טורניר אמצע עונה, פרויקט שעלה מדיווחים לא רשמיים לאורך השנים. ב-8 ביולי פרסמה הליגה רשמית את כללי התחרות ואת הגרלת הבתים לטורניר 2023.

פורמט 
הטורניר יתקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת . בשלב הבתים, שייערך בין 3 ל-28 בנובמבר, כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ולא באותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר.

שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שייערך בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.

תוצאות

שלב הבתים

האזור המזרחי

בית A

בית B

בית C

האזור המערבי

בית A

בית B

בית C

שלב הנוקאאוט

קישורים חיצוניים 
 2023 In-Season Tournament: Results of group drawing, באתר ה-NBA 
 In-Season Tournament 101: Rules, format and how it works באתר ה-NBA

הערות שוליים 

NBA
2023 בארצות הברית
2023 בספורט
תחרויות כדורסל ב-2023
תחרויות כדורסל בארצות הברית
לאס וגאס: ספורט